ประกาศธนาคารแห่งประเทศไทยที่ สนส. 64 /2551เรื่อง หลักเกณฑ์การขออนุญาตมีสํานักงานอํานวยสินเชื่อของบริษัทเงินทุน----------------------อื่นๆ - 1. เหตุผลในการออกประกาศ ในการสนับสนุนให้บริษัทเงินทุนสามารถขยายสินเชื่อแก่ผู้บริโภคได้มากขึ้น ธนาคารแห่งประเทศไทยจึงได้กําหนดหลักเกณฑ์ในการอนุญาตให้บริษัทเงินทุนมีสํานักงาน อํานวยสินเชื่อได้ การออกประกาศฉบับนี้เป็นการอ้างอิงอํานาจตามกฎหมายให้สอดคล้องกับ พระราชบัญญัติธุรกิจสถาบันการเงิน พ.ศ. 2551 โดยสาระสําคัญของหลักเกณฑ์ไม่เปลี่ยนแปลงไปจากเดิมอื่นๆ - 2. อํานาจตามกฎหมาย อาศัยอํานาจตามความในมาตรา 13 และมาตรา 80(2)(ก) แห่งพระราชบัญญัติธุรกิจ สถาบันการเงิน พ.ศ. 2551 ธนาคารแห่งประเทศไทยกําหนดหลักเกณฑ์การขออนุญาตมีสํานักงาน อํานวยสินเชื่อของบริษัทเงินทุน ตามความในประกาศฉบับนี้อื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับบริษัทเงินทุนตามพระราชบัญญัติธุรกิจสถาบัน การเงิน พ.ศ. 2551 ทุกแห่งอื่นๆ - 4. ประกาศและหนังสือเวียนที่ยกเลิก 4.1 หนังสือเวียนที่ งพ.(ว) 963/2530 ลงวันที่ 28 สิงหาคม 2530 เรื่อง กฎกระทรวงและประกาศกระทรวงการคลัง 4.2 หนังสือเวียนที่ ธปท.สนส.(31) ว. 1749/2546 ลงวันที่ 30 กรกฎาคม 2546 เรื่อง การขออนุญาตมีสํานักงานอํานวยสินเชื่ออื่นๆ - 5. เนื้อหา 5.1 ในประกาศฉบับนี้ "สํานักงานอํานวยสินเชื่อ" หมายความว่า สํานักงานของบริษัทเงินทุนประเภทจํากัดขอบเขตการประกอบธุรกิจเงินทุนเฉพาะที่กําหนดในประกาศนี้ 5.2 การขออนุญาตจัดตั้งสํานักงานอํานวยสินเชื่อ 5.2.1 บริษัทเงินทุนที่จะขออนุญาตจัดตั้งสํานักงานอํานวยสินเชื่อได้ต้องมีคุณสมบัติ ดังนี้ (1) มีเงินทุนจดทะเบียนและทุนซึ่งชําระแล้วเป็นไปตามที่กฎหมายกําหนด (2) ปฏิบัติตามกฎหมาย คําสั่งรัฐมนตรีว่าการกระทรวงการคลัง คําสั่งธนาคารแห่งประเทศไทยโดยเคร่งครัด และไม่เป็นผู้ที่ปฏิบัติขัดกับนโยบายของทางการ (3) มีฐานะการดําเนินงานดี มีระบบการจัดการ การควบคุมภายใน และ การบริหารงานอย่างมีประสิทธิภาพ ตลอดจนมีความพร้อมในด้านบุคลากร (4) มีสัดส่วนสินทรัพย์ประจําต่อเงินกองทุนอยู่ในเกณฑ์ที่เหมาะสมและไม่เกิน 1 เท่าของเงินกองทุน (5) มีเงินกองทุนและมีการกันสํารองถูกต้องครบถ้วนตามเกณฑ์ที่ธนาคารแห่งประเทศไทยกําหนด 5.2.2 สํานักงานอํานวยสินเชื่อที่จะขออนุญาตจัดตั้ง จะต้องอยู่นอกเขตกรุงเทพมหานคร 5.2.3 ในการอนุญาตให้จัดตั้งสํานักงานอํานวยสินเชื่อในแต่ละพื้นที่นั้น ธนาคารแห่งประเทศไทยจะพิจารณาจากความพร้อมของแต่ละบริษัทในด้านการจัดการ การควบคุมภายใน การบริหารงานและบุคลากร และจํานวนสาขาสถาบันการเงินในแต่ละพื้นที่ด้วย อย่างไรก็ตาม บริษัทเงินทุนยังคงต้องพิจารณาศักยภาพของพื้นที่ที่ตั้งสํานักงานอํานวยสินเชื่อ ด้านความหนาแน่นของประชากร ประเภทธุรกิจ และปัจจัยที่สําคัญต่าง ๆ 5.2.4 บริษัทเงินทุนที่มีความพร้อมสามารถยื่นคําขออนุญาตเปิดสํานักงาน อํานวยสินเชื่อต่อธนาคารแห่งประเทศไทยได้ โดยไม่จํากัดเวลาและจํานวนคําขอ ทั้งนี้ บริษัทเงินทุนสามารถยื่นคําขออนุญาตได้ในทุกพื้นที่ที่ตนเองเห็นว่าเหมาะสมและมีความคุ้มค่าทางธุรกิจนอกเขตกรุงเทพมหานคร 5.2.5 ให้บริษัทเงินทุนที่มีคุณสมบัติตามข้อ 5.2.1 และประสงค์จะมีสํานักงาน อํานวยสินเชื่อต้องขออนุญาตต่อธนาคารแห่งประเทศไทย โดยคําขออนุญาตต้องมีรายการอย่างน้อย ดังต่อไปนี้ (1) วัน เดือน ปี ที่ยื่นคําขออนุญาต (2) ชื่อบริษัทเงินทุนผู้ขออนุญาต (3) จํานวนสํานักงานอํานวยสินเชื่อที่จะขออนุญาต (4) สถานที่ตั้งสํานักงานอํานวยสินเชื่อ โดยจัดทําแผนที่พอสังเขปแสดง ปริมณฑลด้วย ในกรณีที่ไม่สามารถระบุสถานที่ตั้งได้แน่นอน ให้ระบุอําเภอและจังหวัดที่จะจัดตั้ง สํานักงานอํานวยสินเชื่อ (5) แผนการดําเนินงานของสํานักงานอํานวยสินเชื่อที่จะจัดตั้ง และระยะเวลาที่คาดว่าจะถึงจุดคุ้มทุน (6) วิธีปฏิบัติงานและการควบคุมภายในของสํานักงานอํานวยสินเชื่อและระหว่างสํานักงานใหญ่กับสํานักงานอํานวยสินเชื่อ (7) ผังการจัดองค์กรของแต่ละสํานักงาน สายการปฏิบัติงานและการควบคุมบังคับบัญชา และคุณวุฒิและประสบการณ์ของพนักงาน (8) ระบบการประสานงานระหว่างสํานักงานอํานวยสินเชื่อกับ สํานักงานใหญ่ 5.2.6 ให้สํานักงานอํานวยสินเชื่อประกอบธุรกิจได้เฉพาะธุรกิจเงินทุนตาม ประเภทที่ได้รับอนุญาต และธุรกิจอื่นที่ได้รับอนุญาตตามมาตรา 36 แห่งพระราชบัญญัติธุรกิจสถาบันการเงิน พ.ศ. 2551 แต่จะรับฝากเงินหรือรับเงินจากประชาชนไม่ได้ 5.2.7 บริษัทเงินทุนที่ได้รับอนุญาตให้จัดตั้งสํานักงานอํานวยสินเชื่อ ต้องปฏิบัติ ตามเงื่อนไข ดังต่อไปนี้ (1) ต้องเปิดให้บริการ ณ สํานักงานอํานวยสินเชื่อภายใน 1 ปี นับแต่วันที่ได้รับอนุญาต หากไม่สามารถดําเนินการได้ให้ถือว่าการอนุญาตเป็นอันสิ้นผล (2) ต้องแจ้งกําหนดวันเปิดให้บริการของสํานักงานอํานวยสินเชื่อต่อ ธนาคารแห่งประเทศไทย ก่อนวันเปิดให้บริการไม่น้อยกว่า 15 วัน 5.2.8 บริษัทเงินทุนที่ได้รับอนุญาตให้จัดตั้งสํานักงานอํานวยสินเชื่อจะต้อง ปฏิบัติตามเงื่อนไขที่ธนาคารแห่งประเทศไทยกําหนด และให้ยื่นคําขอซื้อหรือมีไว้ซึ่งอสังหาริมทรัพย์ เพื่อใช้เป็นสถานที่ประกอบธุรกิจต่อธนาคารแห่งประเทศไทย ตามนัยมาตรา 80 (2) (ก) แห่งพระราชบัญญัติธุรกิจสถาบันการเงิน พ.ศ. 2551 ภายใน 6 เดือน นับจากวันที่ได้รับอนุญาต เว้นแต่จะได้รับการขยายระยะเวลาจากธนาคารแห่งประเทศไทย 5.3 การยกระดับสํานักงานอํานวยสินเชื่อขึ้นเป็นสํานักงานสาขา 5.3.1 บริษัทเงินทุนอาจยื่นขออนุญาตต่อธนาคารแห่งประเทศไทย เพื่อยกระดับ สํานักงานอํานวยสินเชื่อขึ้นเป็นสํานักงานสาขาที่รับฝากเงินหรือรับเงินจากประชาชน ได้ด้วยเมื่อสํานักงานอํานวยสินเชื่อนั้นมีคุณสมบัติ ดังต่อไปนี้ (1) ให้สินเชื่ออย่างต่อเนื่องแก่สาขาเศรษฐกิจที่ก่อให้เกิดการผลิตและมีการบํารุงรักษาสภาพแวดล้อม รวมทั้งมิใช่เป็นการให้สินเชื่อแก่ธุรกิจเก็งกําไร (2) มีระบบการบริหารความเสี่ยงและการควบคุมภายในที่มีประสิทธิภาพ (3) มีการขยายสินเชื่อให้แก่ลูกค้าที่มีภูมิลําเนาอยู่ในภูมิภาคอย่างต่อเนื่องและมียอดคงค้างสินเชื่อในภูมิภาค ณ วันยื่นขออนุญาตไม่ต่ํากว่า 150 ล้านบาท 5.3.2 บริษัทเงินทุนที่ประสงค์จะยกระดับสํานักงานอํานวยสินเชื่อขึ้นเป็นสํานักงานสาขา ให้ขออนุญาตต่อธนาคารแห่งประเทศไทย โดยคําขออนุญาตต้องมีรายการอย่างน้อย ดังต่อไปนี้ (1) วัน เดือน ปี ที่ยื่นคําขออนุญาต (2) ชื่อบริษัทเงินทุนผู้ขออนุญาต (3) จํานวนและสถานที่ตั้งของสํานักงานอํานวยสินเชื่อที่จะขออนุญาตยกระดับขึ้นเป็นสํานักงานสาขา (4) แผนการดําเนินงานของสํานักงานสาขา และประมาณการให้กู้ยืมเงิน และการรับฝากเงินหรือรับเงินจากประชาชนของสํานักงานสาขา (5) รายงานการประเมินผลการปฏิบัติงาน และการควบคุมภายในของสํานักงานอํานวยสินเชื่อและระหว่างสํานักงานใหญ่กับสํานักงานอํานวยสินเชื่อ (6) ผังการจัดองค์กรของแต่ละสํานักงานสาขา สายการปฏิบัติงานและ การควบคุมบังคับบัญชา และคุณวุฒิและประสบการณ์ของพนักงาน 5.3.3 ธนาคารแห่งประเทศไทยจะพิจารณาคําขออนุญาตปีละ 1 ครั้ง โดยให้ บริษัทเงินทุนที่จะขอยกระดับสํานักงานอํานวยสินเชื่อขึ้นเป็นสํานักงานสาขายื่นคําขออนุญาต พร้อมเอกสารที่กําหนดมายังธนาคารแห่งประเทศไทย ภายใน 30 กันยายนของทุกปี 5.3.4 บริษัทเงินทุนที่ได้รับอนุญาตให้ยกระดับสํานักงานอํานวยสินเชื่อขึ้นเป็น สํานักงานสาขาจะต้องปฏิบัติตามเงื่อนไขที่ธนาคารแห่งประเทศไทยกําหนด และให้เริ่มดําเนินการในรูปสํานักงานสาขาภายใน 6 เดือน นับจากวันที่ได้รับอนุญาต ทั้งนี้ หากบริษัทเงินทุนไม่สามารถดําเนินการได้ทัน ให้ยื่นคําขอผ่อนผันพร้อมชี้แจงเหตุผลและความจําเป็นมายังธนาคารแห่งประเทศไทยในการผ่อนผันธนาคารแห่งประเทศไทยอาจพิจารณาขยายเวลาให้ไม่เกิน 1 ปี นับจากวันที่ได้รับ อนุญาต และจะกําหนดเงื่อนไขใด ๆ ให้ปฏิบัติด้วยก็ได้ 5.4 การเลิกสํานักงานอํานวยสินเชื่อ หรือสํานักงานสาขา บริษัทเงินทุนที่ประสงค์จะเลิกสํานักงานอํานวยสินเชื่อ หรือสํานักงานสาขาให้ยื่นขออนุญาตต่อธนาคารแห่งประเทศไทยล่วงหน้าไม่น้อยกว่า 60 วันก่อนวันเลิกสํานักงาน และแจ้งให้ลูกค้าทราบถ่วงหน้าไม่น้อยกว่า 30 วัน หากไม่ได้รับการทักท้วงจากธนาคารแห่ง ประเทศไทยภายใน 30 วัน นับจากวันที่ธนาคารแห่งประเทศไทยได้รับคําขอ ให้บริษัทเงินทุนดําเนินการเลิกสํานักงานอํานวยสินเชื่อหรือสํานักงานสาขานั้นได้อื่นๆ - 6. วันเริ่มต้นบังคับใช้ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 3 สิงหาคม 2551 (นางธาริษา วัฒนเกส)ผู้ว่าการธนาคารแห่งประเทศไทย